
Për shpronësim Publik

Ministria e Transportit dhe Infrastrukturës shpall kërkesën “Për shpronësimin e pasurive të paluajtshme, pronë private, që preken nga objekti “Rehabilitimi i stacionit të pompimit Trush”.
Subjekti kërkues i këtij objekti është SHA Ujësjellës Fshat Shkodër. Me anë të këtij publikimi në shtyp kërkojmë të vëmë në dijeni personat të cilët preken nga ky shpronësim.
Vënia në dijeni konsiston në masën e vlerësimit të llogaritur, në bazë të vendimit të Këshillit të Ministrave nr. 138, datë 23.3.2000 “Për kriteret teknike të vlerësimit dhe përllogaritjes së masës së shpërblimit për pasuritë pronë private që shpronësohen, të pasurive që zhvlerësohen dhe të të drejtave të personave të tretë, për interes publik” i ndryshuar, për pronarët sipas listës emërore bashkëlidhur.
Pronarët që kanë emrin në listën emërore dhe personat e tretë, brenda 15 ditëve nga plotësimi i këtij afati për publikim, kanë të drejtë të paraqesin pretendimet e tyre  lidhur me çmimin, sipërfaqen, titullin e pronësisë apo llojin e pasurisë që kanë në pronësi, të shoqëruara me dokumentet përkatëse në ministrinë kompetente (Ministria e Transportit dhe Infrastrukturës).
Ky publikim bëhet për pasurinë e llojit“arë”.
Pronarët do të kompensohen, për efekt shpronësimi, pas miratimit të kërkesës për shpronësim nga Këshilli i Ministrave dhe pasi të kenë paraqitur dokumentacionin respektiv të pronësisë pranë SHA Ujësjellës Fshat, Shkodër, (subjekti kërkues në bazë të ligjit nr. 8561, datë 22.12.1999 “Për shpronësimin dhe marrjen në përdorim të përkohshëm, të pasurisë pronë private për interes publik”).
Vlera totale e shpronësimit është 13 333 868 (trembëdhjetë milionë e treqind e tridhjetë e tre mijë e tetëqind e gjashtëdhjetë e tetë) lekë.

Ministri i Transportit dhe Infrastrukturës
Edmond Haxhinasto

